**ZMLUVA  O  DIELO**

uzatvorená v zmysle § 536 a nasl. zákona č. 513/1991 Zb. Obchodný zákonník v platnom znení (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „ZVO“)

(ďalej len „**Zmluva**“)

medzi:

1. **Objednávateľom:**

Obchodné meno: **Slovenská agentúra životného prostredia**

Sídlo: Tajovského 28, 974 01 Banská Bystrica

IČO: 00 626 031

DIČ: 2021125821

IČ DPH: SK 2021125821

Bankové spojenie: Štátna pokladnica

IBAN: SK15 8180 0000 0070 0038 9222

SK37 8180 0000 0070 0038 9214

Kontaktná osoba: Ing. Katka Vajliková

Zastúpený: **PhDr. Juraj Moravčík,** generálny riaditeľ

(ďalej len „**Objednávateľ**“)

a

1. **Zhotoviteľom:**

Obchodné meno:

Sídlo:

IČO:

DIČ:

IČ DPH:

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

Bankové spojenie:

IBAN:

Kontaktná osoba:

Zastúpený:

(ďalej len „**Zhotoviteľ**“)

(**Objednávateľ** a **Zhotoviteľ** ďalej spolu len „**Zmluvné strany**“ a jednotlivo len „**Zmluvná strana**“)

**Článok I.**

**Úvodné ustanovenia**

1. Zmluvné strany uzatvárajú predmetnú Zmluvu na základe výsledku procesu verejného obstarávania uskutočneného v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, ktoré bolo vyhlásené na predmet zákazky ***„*Klimatické ihrisko Living Lab v SEV SAŽP Dropie“**.
2. Objednávateľ uzatvára Zmluvu so Zhotoviteľom v súlade s výsledkom vyhodnotenia ponúk, na základe ktorého ponuka predložená Zhotoviteľom bola vyhodnotená ako úspešná.

**Článok II.**

**Predmet Zmluvy**

1. Predmetom Zmluvy je zhotovenie klimatického ihriska s dopadovými plochami špecifikovaného v Prílohe č. 1- Opis predmetu zákazky (ďalej len „predmet zmluvy“ alebo „dielo“) Zhotoviteľom, ako úspešným uchádzačom procesu verejného obstarávania.
2. Zhotoviteľ sa zaväzuje riadne a včas vykonať pre Objednávateľa predmet zmluvy v súlade s Prílohou č. 1- Opis predmetu zákazky (ďalej len „príloha č. 1“) a Prílohou č. 2- Návrh na plnenie kritéria (ďalej len „príloha č. 2“) vo vlastnom mene, na vlastné náklady a na vlastnú zodpovednosť a nebezpečenstvo. Zhotoviteľ vyhlasuje, že má oprávnenie na vykonávanie činnosti v rozsahu tejto Zmluvy.
3. Za kvalitu a včasnosť vykonania diela zodpovedá Zhotoviteľ v rozsahu tejto Zmluvy, v zmysle príslušných ustanovení Obchodného zákonníka a ostatných všeobecne záväzných právnych predpisov vzťahujúcich sa k plneniu predmetu zmluvy.
4. Objednávateľ sa zaväzuje predmet zmluvy prevziať na mieste plnenia a v stanovenom čase zaplatiť za zhotovenie predmetu zmluvy cenu v zmysle článku IV. a poskytnúť Zhotoviteľovi súčinnosť počas zhotovovania, a to bezodkladne po doručení písomnej výzvy na súčinnosť Zhotoviteľom, najneskôr nasledujúci pracovný deň.
5. Zhotoviteľ prehlasuje, že sa v plnom rozsahu zoznámil s rozsahom diela, že sú mu známe technické podmienky na realizáciu prác, disponuje dostatočnými kapacitami a potrebnými odbornými znalosťami na vykonanie diela a pri realizácii diela sa zaväzuje používať certifikované komponenty prvej akosti spĺňajúce požiadavky na mechanickú pevnosť a stabilitu, požiarnu bezpečnosť, úsporu energie, ochranu života, zdravia a životného prostredia.

**Článok III.**

**Miesto, termín a spôsob plnenia**

1. Zhotoviteľ sa zaväzuje Objednávateľovi zhotoviť dielo v lehote 31.03.2024 odo dňa nadobudnutia účinnosti tejto Zmluvy. Objednávateľ sa zaväzuje riadne a včas zhotovené dielo prevziať v zmysle článku XII. Zmluvy.
2. Zhotoviteľ znáša nebezpečenstvo vzniku škody na predmete zmluvy až do momentu jeho odovzdania Objednávateľovi. Predmet zmluvy sa považuje za dodaný momentom podpisu preberacieho protokolu bez súpisu vád v zmysle článku XIII. Zmluvy.
3. Dodržanie stanoveného termínu v zmysle bodu 3.1 tohto článku je závislé od riadneho a včasného spolupôsobenia Objednávateľa dohodnutého v tejto Zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku. Zhotoviteľ sa zaväzuje osobitnou písomnou formou vyzvať Objednávateľa k prevzatiu riadne zhotoveného diela.

**Článok IV.**

**Cena a platobné podmienky**

1. Cena za predmet zmluvy je stanovená v zmysle zákona č. 18/1996 Z. z. o cenách v znení neskorších predpisov vo výške ............... **EUR** (slovom:................) **bez DPH**. K tejto cene bude pripočítaná DPH vo výške ......... **EUR**. Celková cena za zhotovenie a dodanie predmetu zmluvy predstavuje sumu ............... **EUR** (slovom:...................) **s DPH**. Podkladom ceny za predmet zmluvy je príloha č. 2 Zmluvy.
2. Cena za predmet zmluvy podľa bodu 4.1 tohto článku je cena konečná a je možné ju meniť len dodatkom k Zmluve v súlade s § 18 ZVO.
3. Objednávateľ je oprávnený za účelom zhotovenia a riadneho dodania predmetu zmluvy poskytnúť Zhotoviteľovi zálohové platby.
4. Akékoľvek náklady, ktoré vzniknú Zhotoviteľovi nedodržaním termínov (napr. nadčasy, práca na zmeny, zvýšené nasadenie strojov, neracionálny prísun materiálov, zvýšené pracovné nasadenie a pod.) nemožno vyúčtovať Objednávateľovi a sú obsiahnuté v celkovej cene diela podľa bodu 4.1 tohto článku. Ustanovenie tohto bodu neplatí, ak takéto náklady vzniknú Zhotoviteľovi výlučne zavinením Objednávateľa.
5. Objednávateľ vyhlasuje, že umožnil Zhotoviteľovi oboznámiť sa s miestom vykonania diela. Na tomto základe sa predpokladá, že Zhotoviteľ mal možnosť prehliadnuť a preveriť si miesto zhotovenia diela a jeho okolie, možnosti prístupu na toto miesto a overiť si všetky s tým súvisiace informácie čo do jeho tvaru a charakteristiky, druhu dodávok, prác a materiálov potrebných pre riadne vyhotovenie a ukončenie diela a odstránenie akýchkoľvek jeho vád. Vo všeobecnosti sa preto predpokladá, že v zmysle uvedeného, mal Zhotoviteľ k dispozícii všetky potrebné informácie čo sa týka rizík, nepredvídaných skutočností a všetkých ďalších okolností, ktoré mohli ovplyvniť cenu diela. Má sa za to, že stanovená cena diela pokrýva všetky náklady Zhotoviteľa spojené so splnením všetkých jeho záväzkov podľa Zmluvy.
6. Zhotoviteľ sa zaväzuje vystaviť a doručiť faktúru za zhotovenie predmetu zmluvy Objednávateľovi. Zhotoviteľ je povinný faktúru doručiť v listinne podobe osobne alebo prostredníctvom poštovej služby na adresu sídla Objednávateľa uvedenú v záhlaví Zmluvy v troch (3) originálnych vyhotoveniach do 10 dní odo dňa podpisu preberacieho protokolu, osvedčujúceho odovzdanie diela bez vád a nedorobkov, oprávnenými osobami Zmluvných strán. V tomto prípade sa za deň doručenia faktúry považuje deň jej zaevidovania v príslušnej evidencii Objednávateľa. Zhotoviteľ má zároveň právo doručiť faktúru Objednávateľovi aj v elektronickej forme na emailovú adresu Objednávateľa: [efaktury@sazp.sk](mailto:efaktury@sazp.sk). Faktúra je podkladom na úhradu ceny za riadne a včas vyhotovený a dodaný predmet zmluvy.
7. Zhotoviteľ je povinný vystaviť faktúru minimálne s obsahom náležitostí podľa §74 zákona č. 222/2004 Z. z. o dani z pridanej hodnoty, pričom faktúra musí obsahovať:

* označenie Zmluvných strán, obchodné meno, adresu, sídlo, IČO, DIČ, IČ DPH,
* názov a číslo Zmluvy,
* dátum dodania čiastkového plnenia Diela,
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie peňažného ústavu a číslo účtu na ktorý sa má platiť, konštantný a variabilný symbol,
* označenie osoby, ktorá faktúru vystavila,
* pečiatku a podpis zodpovedného zástupcu Zhotoviteľa.

1. Zhotoviteľ berie na vedomie, že Objednávateľ je oprávnený vrátiť vyhotovenú faktúru Zhotoviteľovi v prípade, že táto faktúra neobsahuje všetky náležitosti podľa bodu 4.7 tejto Zmluvy. V tomto prípade nová doba splatnosti začína plynúť dňom doručenia opravenej faktúry Objednávateľovi.
2. Objednávateľ sa zaväzuje uhradiť Zhotoviteľovi cenu za riadne a včas zhotovený predmet Zmluvy. Lehota splatnosti je **tridsať (30) dní** odo dňa doručenia faktúry Objednávateľovi. Faktúra sa považuje za uhradenú dňom odpísania vyfakturovanej sumy z účtu Objednávateľa na účet Zhotoviteľa. Ak nastane omeškanie úhrady z dôvodov na strane Štátnej pokladnice SR, nie je Objednávateľ po túto dobu v omeškaní s úhradou faktúry.
3. Ak pripadne deň splatnosti faktúry na deň pracovného voľna, pokoja alebo štátneho sviatku, je dňom splatnosti najbližší pracovný deň.
4. Zhotoviteľ berie na vedomie, že úhrada faktúr Objednávateľom podlieha schvaľovaniu zriaďovateľom Objednávateľa, ktorým je Ministerstvo životného prostredia SR a Objednávateľ nie je v omeškaní s úhradou faktúr v rozsahu počtu dní zodpovedajúcim dĺžke schvaľovacieho procesu zriaďovateľa Objednávateľa, ak táto doba presiahne lehotu splatnosti faktúr ustanovenú v bode 4.9 a 4.10 tohto článku.

**Článok V.**

**Práva a povinnosti Zmluvných strán**

1. Zmluvné strany sa zaväzujú dodržiavať práva a povinnosti ustanovené v jednotlivých bodoch tohto článku, ako aj práva a povinnosti vyplývajúce z ostatných článkov tejto Zmluvy a jej príloh.
2. Zhotoviteľ sa zaväzuje v procese zhotovovania postupovať v súlade s normou EN 1176 Zariadenia a povrch detských ihrísk a s touto Zmluvou a jej prílohami.
3. Pri zhotovovaní predmetu zmluvy sa Zhotoviteľ zaväzuje, že charakter predmetu zmluvy ako aj prípadné podstatné zmeny diela prerokuje so zástupcom Objednávateľa alebo inou oprávnenou osobou Objednávateľa vo vzájomne dohodnutých termínoch, pričom na schválenie podstatných zmien sa vyžaduje písomný súhlas Objednávateľa.
4. Zhotoviteľ je povinný predložiť od všetkých použitých materiálov, výrobkov a zariadení platné certifikáty, osvedčenia o zhode, osvedčenia o kvalite, o akosti od slovenských skúšobní, zabezpečí potrebné skúšky a merania v zmysle platných právnych predpisov a technických noriem, doklad o uskladnení odpadov a pod.
5. Zhotoviteľ musí byť poistený počas celej realizácie diela a počas trvania záručnej doby. Zhotoviteľ je povinný zabezpečiť poistenie stavebných, montážnych prác a voči škodám spôsobeným v súvislosti s realizáciou predmetu zmluvy, a to minimálne do výšky ceny predmetu zmluvy.
6. Zhotoviteľ je povinný riadne zabezpečiť miesto zhotovovania diela v súlade s príslušnými všeobecne záväznými právnymi predpismi, a to najmä v súvislosti s dodržaním bezpečnosti a ochrany zdravia pri práci.
7. Zhotoviteľ je povinný udržiavať čistotu, zabezpečiť odvoz odpadu a nepoužitého materiálu, čistenie plôch a komunikácií, ktoré boli znečistené v dôsledku zhotovovania diela.
8. Zhotoviteľ je povinný zabezpečiť si na svoje náklady v potrebnom rozsahu dodávku elektriny, vody a ďalších energetických médií na miesto realizácie diela ako aj všetky potrebné zariadenia a uhradiť s tým spojené náklady (vrátane príslušných poplatkov).
9. Zhotoviteľ sa zaväzuje počas realizácie diela vyhotovovať denne fotodokumentáciu o priebehu vykonávania prác na diele, ktorou sa zaznamenáva pôvodný stav v rozsahu záznamu (deň, mesiac, rok a hodina) a nového stavu v rozsahu záznamu (deň, mesiac, rok a hodina).
10. Objednávateľ si môže uplatniť požiadavky na úpravu predmetu zmluvy a Zhotoviteľ sa zaväzuje oprávnené požiadavky Objednávateľa aplikovať v procese zhotovovania. V prípade, ak budú požiadavky Objednávateľa technicky nevhodné a mohli by mať vplyv na kvalitu predmetu zmluvy, je Zhotoviteľ povinný na nevhodnosť týchto pokynov Objednávateľa upozorniť.
11. Ak sa počas vykonávania diela vyskytne potreba vykonania prác naviac, Zhotoviteľ je povinný najneskôr do 2 pracovných dní od momentu, kedy sa o potrebe takých prác dozvedel písomným listom doručeným Objednávateľovi oznámiť rozsah a charakter prác naviac s ich súpisom a ich predbežným ocenením.
12. Zmluvné strany sa dohodli, že ak niektorá Zmluvná strana bude mať informáciu o akejkoľvek skutočnosti alebo okolnosti, ktorá by mohla priamo alebo nepriamo zmariť alebo podstatne sťažiť plnenie predmetu tejto Zmluvy, čím by mohlo dôjsť aj k omeškaniu s plnením, je táto Zmluvná strana povinná bezodkladne o tejto skutočnosti alebo okolnosti písomne informovať druhú Zmluvnú stranu a navrhnúť možnosti jej riešenia.
13. Zmluvné strany sa dohodli, že v prípade, ak nastanú nepriaznivé poveternostné podmienky, ktoré by neumožňovali realizáciu prác a dodávok súvisiacich so zhotovovaním diela pri dodržaní technologických postupov v zmysle príslušných technických noriem, posunie sa termín dokončenia realizácie diela o dobu, počas ktorej nebolo možné objektívne tieto práce a dodávky realizovať. Zhotoviteľ bezodkladne písomne upozorní Objednávateľa, že nastali vyššie uvedené skutočnosti, ktoré neumožňujú realizáciu prác a dodávok pri dodržaní technologických postupov v zmysle príslušných technických noriem, ich existenciu preukáže predložením zápisov v stavebnom denníku oprávnenej osobe Objednávateľa vo veciach technických. Zhotoviteľ zabezpečí stavbu pred prerušením prác tak, aby na diele nevznikli škody počas tejto doby prerušenia.
14. V prípade, ak Objednávateľ zistí akékoľvek vady alebo nedostatky predmetu zmluvy, ktoré sú porušením povinností Zhotoviteľa, je povinný ich bezodkladne oznámiť Zhotoviteľovi a ten je povinný ich bezodkladne odstrániť, ak sa Zmluvné strany nedohodnú inak.
15. Zhotoviteľ sa zaväzuje zhotoviť predmet zmluvy v súlade s environmentálnou politikou Objednávateľa a minimalizovať negatívne vplyvy svojich prevádzkových činností na životné prostredie.
16. Ak sa v priebehu realizácie diela zistí akákoľvek chyba v polohe, výškach, rozmeroch alebo umiestnení ktorejkoľvek časti diela, Zhotoviteľ je povinný na vlastné náklady takéto vady odstrániť. Ak takáto chyba vznikne použitím nesprávnych údajov, ktoré Zhotoviteľovi odovzdal písomne Objednávateľ má Zhotoviteľ právo na úhradu preukázateľne vynaložených nákladov naviac spojených s odstránením závadného stavu.
17. Objednávateľ je oprávnený kontrolovať vykonávanie diela Zhotoviteľom. Ak zistí, že Zhotoviteľ vykonáva dielo v rozpore s dohodnutými podmienkami alebo určenými technologickými postupmi, je oprávnený požadovať ich odstránenie. Ak Zhotoviteľ tak neurobí ani v primeranej lehote, ktorú mu Objednávateľ na odstránenie nedostatkov poskytne alebo takýto postup je nepochybne podstatným porušením zmluvných podmienok, je Objednávateľ oprávnený od Zmluvy odstúpiť. Právo Objednávateľa na náhradu škody v plnej výške a zmluvnú pokutu tým nie je dotknuté. Nevykonanie kontroly vykonávania diela zo strany Objednávateľa nezbavuje Zhotoviteľa zodpovednosti za škodu a vady diela.

**Článok VI.**

**Subdodávatelia**

* 1. Zhotoviteľ je oprávnený zabezpečovať realizáciu predmetu zmluvy aj prostredníctvom subdodávateľov. Ak Zhotoviteľ zabezpečuje realizáciu predmetu zmluvy prostredníctvom subdodávateľov, zodpovedá Objednávateľovi, akoby ich realizoval sám. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konanie riadne a včas samotného Zhotoviteľa. Zoznam subdodávateľov tvorí prílohu č. 3 tejto zmluvy, v ktorej Zhotoviteľ najneskôr v čase uzavretia Zmluvy uvedie údaje o všetkých známych subdodávateľoch. V prípade, ak bude mať počas realizácie predmetu zmluvy Zhotoviteľ záujem uzavrieť zmluvu so subdodávateľom, ktorý sa bude podieľať na realizácií predmetu zmluvy, je povinný rešpektovať nasledovné pravidlá:

1. každý subdodávateľ musí spĺňať podmienky týkajúce sa osobného postavenia podľa § 32 ods. 1 písm. e) a f) ZVO vo vzťahu k tej časti predmetu zmluvy, ktorú má plniť a nesmú u neho existovať dôvody na vylúčenie podľa § 40 ods. 6 písm. f) a ods. 8 písm. d) ZVO t. j. musí preukázať, že je oprávnený poskytovať službu, zodpovedajúcu predmetu zmluvy, ak to nepreukáže, Objednávateľ je oprávnený odstúpiť od Zmluvy,
2. každý subdodávateľ musí byť schopný realizovať príslušnú časť predmetu zmluvy v rovnakej kvalite ako Zhotoviteľ. Identifikáciu subdodávateľa spolu s čestným vyhlásením Zhotoviteľa, že tento subdodávateľ spĺňa podmienky v zmysle písm. a), musí Zhotoviteľ predložiť Objednávateľov najneskôr do piatich (5) dní pred začatím plánovanej subdodávky. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v písm. a) tohto bodu.
   1. K zmene subdodávateľa môže dôjsť len na základe udeleného súhlasu Objednávateľa. Zhotoviteľ je povinný Objednávateľovi najneskôr päť (5) dní pred zmenou subdodávateľa predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má zhotoviteľ v úmysle zadať subdodávateľovi, konkrétnu časť služby, ktorú má subdodávateľ poskytnúť, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a doklady na preukázanie splnenia podmienok uvedených v bode 6.1 písm. a) tohto článku. V prípade, ak zhotoviteľ opakovane navrhne subdodávateľa, ktorý nespĺňa vyššie uvedené povinnosti, má Objednávateľ právo odstúpiť od tejto Zmluvy.
   2. V prípade, že navrhovaný subdodávateľ nebude spĺňať podmienky uvedené v bode 6.1 písm. a) tohto článku, Objednávateľ písomne požiada o jeho nahradenie. Zhotoviteľ doručí návrh nového subdodávateľa do dvoch (2) dní odo dňa doručenia žiadosti o jeho nahradenie, ak Objednávateľ neurčí dlhšiu lehotu. V prípade porušenia týchto dojednaní o zmene subdodávateľa bude sa to považovať za podstatné porušenie zmluvnej povinnosti a Objednávateľ bude oprávnený od tejto Zmluvy odstúpiť.
   3. Zhotoviteľ je povinný oznámiť Objednávateľovi akúkoľvek zmenu údajov o subdodávateľovi najneskôr do dvoch (2) dní, od kedy zmena údajov u subdodávateľa nastala.
   4. Zmena alebo doplnenie subdodávateľa si nevyžaduje uzavretie dodatku k tejto Zmluve.

**Článok VII.**

**Vyššia moc**

1. Zmluvné strany nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t. j. okolnosťami, ktoré nastali nezávisle od vôle Zmluvných strán a bránia im v splnení povinností, pričom nemožno rozumne predpokladať, že by Zmluvná strana túto prekážku alebo jej následky odvrátila alebo prekonala („Okolnosti vylučujúce zodpovednosť“).
2. Na základe dohody Zmluvných strán sa za Okolnosti vylučujúce zodpovednosť považuje i prijatie takých opatrení štátu z dôvodu zabránenia šírenia epidémií alebo iných okolností ohrozujúcich obyvateľstvo, ktoré bránia v splnení povinností Zmluvných strán, pričom nemožno rozumne očakávať, že by Zmluvná strana túto prekážku prekonala, a to i v prípade, ak Zmluvná strana, vzhľadom na okolnosti, mohla alebo mala ukladanie takýchto opatrení štátom predvídať alebo očakávať.
3. Podmienkou vylúčenia zo zodpovednosti je, že dotknutá Zmluvná strana bez zbytočného odkladu upozorní druhú Zmluvnú stranu na začiatok a podstatu vyskytnutia sa vyššej moci. V prípade omeškania s plnením záväzku, spôsobeného vyššou mocou platí, že Zmluvná strana nie je v omeškaní po dobu trvania takýchto prekážok. Dodacie lehoty a všetky ostatné lehoty sa po dobu trvania vyššej moci predlžujú o dobu jej pôsobenia. Zmluvná strana, ktorá sa odvoláva na vyššiu moc, bez zbytočného odkladu oznámi druhej zmluvnej strane jej zánik.
4. Ak je trvanie vyššej moci dlhšie ako 3 mesiace, Zmluvné strany dohodnú nový termín plnenia písomným dodatkom k Zmluve alebo iným spôsobom upravia vzájomné oprávnené nároky.

**Článok VIII.**

**Doručovanie a ochrana dôverných informácií**

1. Všetky písomnosti týkajúce sa právnych vzťahov založených medzi Zmluvnými stranami touto Zmluvou sa môžu doručovať jedným z nasledovných spôsobov:

* poštou,
* treťou osobou oprávnenou doručovať zásielky,
* osobne,
* elektronicky.

1. Písomnosti doručované poštou sa doručujú doporučene na adresu Zmluvnej strany uvedenú v záhlaví tejto Zmluvy. Každá Zmluvná strana je povinná oznámiť druhej Zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
2. Ak adresát neprevezme písomnosť na adrese uvedenej v záhlaví Zmluvy, je odosielateľ povinný opakovane doručiť písomnosť na adresu druhej Zmluvnej strany zapísanú v obchodnom registri alebo inom registri, v ktorom je príslušná Zmluvná strana zapísaná, prípadne na inú adresu známu odosielateľovi.
3. Ak si adresát neprevezme písomnosť na adrese uvedenej v tejto Zmluve, ani na adrese podľa bodu 8.3 tohto článku Zmluvy, považuje sa písomnosť za doručenú dňom jej odoslania na adresu podľa bodu 8.2 tohto článku Zmluvy a to aj vtedy, ak sa adresát o tom nedozvie. Za predpokladu, že adresát písomnosti bezdôvodne odoprie prijať doručovanú písomnosť, považuje sa písomnosť za doručenú dňom, keď prijatie písomnosti bolo odopreté. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Písomnosť doručovaná osobne sa považuje za doručenú dňom, kedy Zmluvná strana písomnosť prevzala alebo dňom, kedy odmietla písomnosť prevziať.
5. Zhotoviteľ sa zaväzuje neposkytovať informácie získané od Objednávateľa pri zhotovovaní predmetu Zmluvy tretím stranám a/alebo ich využívať pre svoj prospech, bez predchádzajúceho písomného súhlasu Objednávateľa. Táto povinnosť trvá aj po skončení Zmluvy.

**Článok IX.**

**Trvanie Zmluvy**

1. Táto Zmluva sa uzatvára na dobu určitú, a to do splnenia všetkých záväzkov oboch Zmluvných strán.

**Článok X.**

**Záručná doba a zodpovednosť za vady**

1. Zhotoviteľ zodpovedá za to, že predmet zmluvy je zhotovený v zmysle Zmluvy a jej príloh, podľa technických noriem a že počas záručnej doby bude mať vlastnosti dohodnuté v tejto Zmluve.
2. Vadou sa rozumie odchýlka v kvalite, rozsahu a parametroch diela stanovených touto Zmluvou, jej prílohami a všeobecne záväznými technickými normami a predpismi. Za vady sa pre účely odovzdania a prevzatia diela považujú aj chýbajúce, alebo neúplné doklady, ktoré je Zhotoviteľ povinný doložiť ku dňu odovzdania a prevzatia diela. Nedorobkom sa rozumie nedokončená práca alebo dokončená práca s vadami.
3. Záručná doba predmetu zmluvy je 5 rokov a začína plynúť odo dňa prevzatia diela Objednávateľom s výnimkou výrobkov, materiálov, zariadenia konštrukcií, u ktorých bude záručná doba zhodná so záručnou dobou poskytnutou na tento materiál, výrobky, zariadenia a konštrukcie ich výrobcami, min. 24 mesiacov. Záručná doba na odstránenú vadu sa predlžuje o dobu od uplatnenia reklamácie do odstránenia reklamovanej vady. V prípade, že dôjde k reklamácií vád diela a tieto budú Zhotoviteľom v záručnej dobe odstránené, záručná doba na časti diela, ktoré boli prevzaté po reklamácii, začína plynúť v plnom rozsahu dňom ich protokolárneho prevzatia. V záručnej dobe musí dielo vykazovať kvalitatívne vlastnosti a prevádzkovú spôsobilosť primeranú obvyklému opotrebeniu a vplyvu poveternostných podmienok. Zhotoviteľ zodpovedá za to, že predmet zmluvy je zhotovený podľa podmienok stanovených touto Zmluvou a že počas záručnej doby bude mať vlastnosti dohodnuté podľa tejto Zmluvy.
4. Zhotoviteľ zodpovedá za vady, ktoré má predmet zmluvy v čase jeho odovzdania Objednávateľovi a za vady, ktoré vzniknú počas záručnej doby, ako aj za všetku škodu, ktorá vznikne Objednávateľovi z dôvodu týchto vád.
5. Zhotoviteľ nezodpovedá za nedostatky spôsobené dodržaním nevhodných pokynov daných mu Objednávateľom, ak Zhotoviteľ na nevhodnosť týchto pokynov upozornil a Objednávateľ na ich dodržaní trval alebo ak Zhotoviteľ túto nevhodnosť nemohol zistiť.
6. Počas trvania záručnej doby má Objednávateľ právo uplatniť u Zhotoviteľa reklamáciu vád a Zhotoviteľ povinnosť bezodplatne odstrániť reklamované vady predmetu zmluvy.
7. Objednávateľ sa zaväzuje, že reklamáciu vady zo záruky na predmete Zmluvy písomne uplatní u Zhotoviteľa bez zbytočného odkladu po jej zistení.
8. Reklamáciu je možné podať písomne na adrese Zhotoviteľa alebo zaslaním e-mailu s popisom reklamácie na e-mailovú adresu Zhotoviteľa, uvedenú v záhlaví Zmluvy.
9. Zhotoviteľ sa zaväzuje začať s odstraňovaním prípadných vád predmetu zmluvy do 2 pracovných dní od písomného uplatnenia oprávnenej reklamácie Objednávateľa a vady odstrániť v čo najkratšom technicky možnom čase. Havarijné stavy je Zhotoviteľ povinný odstrániť bezodkladne po ich nahlásení Objednávateľom, najneskôr do 24 hodín. O termíne odstránenia vady dlhšom ako 5 pracovných dní od prevzatia oznámenia, je Zhotoviteľ povinný Objednávateľa písomne informovať. V protokole bude uvedený spôsob a termín odstránenia vady, či Zhotoviteľ uznáva svoju zodpovednosť a predĺženie záručnej doby s označením časti diela, ktorej sa predmetné predĺženie týka. Postup pri reklamácii predmetu zmluvy resp. jeho časti sa ďalej riadi záručnými podmienkami a príslušnými ustanoveniami Obchodného zákonníka a ustanoveniami ďalších všeobecne záväzných právnych predpisov platných a účinných v čase uplatnenia reklamácie.
10. Ak Zhotoviteľ svoju povinnosť odstrániť vadu riadne a včas v zmysle ustanovení tejto Zmluvy nesplní, je Objednávateľ oprávnený zabezpečiť odstránenie vady u tretej osoby na náklady Zhotoviteľa. Objednávateľ má pre tento prípad tiež právo požadovať od Zhotoviteľa zmluvnú pokutu vo výške 300,00 €; tento nárok nie je dotknutý úhradou nákladov Zhotoviteľom podľa predchádzajúcej vety.

**Článok XI.**

**Sankcie a pokuty za porušenie**

1. Zmluvné strany sa dohodli, že v prípade omeškania Objednávateľa s úhradou faktúry za riadne a včas dodaný predmet zmluvy, je Zhotoviteľ oprávnený uplatniť si voči Objednávateľovi zaplatenie úrokov z omeškania za každý aj začatý deň omeškania vo výške 0,02 % zo sumy neuhradenej faktúry s ohľadom na bod 4.11 Zmluvy.
2. Za predmet zmluvy dodaný v rozpore s touto Zmluvou, hlavne keď nebol dodaný riadne a včas, Objednávateľ nie je povinný zaplatiť stanovenú cenu. Zároveň je Objednávateľ oprávnený uplatniť si voči Zhotoviteľovi zmluvnú pokutu vo výške 150 EUR za každé takéto porušenie, resp. za každý aj začatý deň omeškania s riadnym a včasným odovzdaním diela.
3. Ak Zhotoviteľ alebo zamestnanec Zhotoviteľa, alebo jeho subdodávateľ poruší povinnosti vyplývajúce z príslušných pravidiel BOZP, OPP a ochrany a tvorby životného prostredia, požiarne predpisy dané platnou legislatívou a touto zmluvou má Objednávateľ nárok na uplatnenie zmluvnej pokuty vo výške 100 EUR, a to za každé takéto porušenie.
4. Vznikom povinnosti Zhotoviteľa zaplatiť zmluvnú pokutu ani jej skutočným zaplatením nie je dotknutý nárok Objednávateľa na náhradu škody, ktorá mu vznikla porušením povinnosti Zhotoviteľa, maximálne však do výšky ceny predmetu Zmluvy uvedenej v bode 4.1 Zmluvy. Zmluvná pokuta sa na náhradu škody nezapočítava**.**
5. Ak Zhotoviteľ neodstráni vady v termínoch v zmysle článku X. Zmluvy, je povinný zaplatiť Objednávateľovi zmluvnú pokutu vo výške 200 EUR za každý aj začatý deň omeškania.
6. Akékoľvek sankcie v zmysle tejto Zmluvy sú splatné do 10 dní odo dňa uplatnenia nároku Zmluvnej strany na ich zaplatenie.
7. Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvných povinností Zhotoviteľa pri plnení tejto Zmluvy, sa vzťahujú ustanovenia §§ 373 – 386 Obchodného zákonníka v platnom znení.
8. Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty Objednávateľovi.

**Článok XII.**

**Preberacie konanie**

1. O odovzdaní diela Zhotoviteľom a prevzatí diela Objednávateľom Zmluvné strany spíšu dva (2) rovnopisy preberacieho protokolu, ktorý podpíšu oprávnené osoby oboch Zmluvných strán a z ktorých každá obdrží po jednom rovnopise. Záväzok zhotoviť predmet zmluvy podľa Zmluvy bude splnený protokolárnym odovzdaním a prevzatím predmetu zmluvy v súlade s ustanoveniami Zmluvy tak, že Objednávateľ ho bude môcť užívať na účel, na ktorý je určený a bude bez prípadných vád a nedorobkov. Zhotoviteľ je povinný vypracovať a predložiť návrh preberacieho protokolu na podpis Objednávateľovi. Objednávateľ je oprávnený uviesť v protokole všetky vady a nedorobky na predmete zmluvy. Objednávateľ nie je povinný prevziať vadné alebo nedokončené dielo, ak ho však prevezme, jeho práva zo zodpovednosti za vady diela ostávajú v plnom rozsahu zachované.
2. Preberací protokol bude obsahovať zhodnotenie prác, súpis prípadných zistených vád, dohodnuté lehoty na ich odstránenie a vyhlásenie Objednávateľa, že dielo preberá, ako i ďalšie skutočnosti, ktoré sa pri tomto konaní dohodnú.
3. Súčasne s odovzdaním diela odovzdá Zhotoviteľ Objednávateľovi všetku dokumentáciu vzťahujúcu sa k zhotovenému dielu, a to:
4. zoznam dodávok a zariadení, ktoré sú súčasťou odovzdávaného diela a pre všetky dodávky a zariadenia: osvedčenie o akosti a kompletnosti, atesty platné na území SR, návody na montáž, obsluhu a údržbu v jazyku slovenskom;
5. správy o vykonaní odborných prehliadok a odborných skúšok, vrátane úradnej skúšky u vyhradených technických zariadení ak sa na stavbe mali vykonať (bez závad);
6. výsledky meraní a skúšok a pod. – všetky platné ku dňu odovzdania diela, pasporty, revízne knihy alebo iné dokumenty vyhradených technických zariadení – ak sa na stavbe mali vykonať;
7. vyhlásenia o parametroch - doklady o preukázaní zhody výrobkov s technickými špecifikáciami;
8. osvedčenia o vykonaných skúškach použitých materiálov a výrobkov;
9. zápisnice o preverení prác a konštrukcií, ktoré boli v priebehu prác zakryté alebo sa stali neprístupnými;
10. doklad o zaškolení obsluhy prevádzkovateľa;
11. doklad o spôsobe likvidácie odpadov (s výnimkou odpadov zo strojnotechnologických zariadení, ktoré musia byť vyradené z HIM);
12. vypracovanú fotodokumentáciu priebehu stavebných prác a to pred ich začatím, počas priebehu a po ich ukončení;
13. kompletná sada odovzdávacej dokumentácie stavby, vrátane projektu skutočného vyhotovenia, certifikátov, atestov, revíznych správ, protokolov o skúškach, odsúhlasené geodetické po-realizačné zameranie GIS a pod. dodané 4x v tlačenej forme a elektronicky.

Ak sa niektoré z vyššie uvedených dokumentov nevzťahuje k dielu vzhľadom na jeho charakter, nebude súčasťou dokumentácie, ktorá je predmetom odovzdania. Ak nebude dokumentácia vzťahujúca sa k zhotovenému dielu kompletná a pripravená na odovzdanie, nepovažuje sa dielo za riadne pripravené k prevzatiu.

1. Zhotoviteľ je povinný pri odovzdaní diela usporiadať svoje stroje, zvyšný materiál a odpad na mieste zhotovovania diela tak, aby mohol Objednávateľ dielo riadne prevziať a užívať. Miesto zhotovovania diela je Zhotoviteľ povinný úplne vypratať a upraviť do termínu odovzdania a prevzatia diela.
2. Ak pri preberaní diela Objednávateľ zistí, že dielo má vady brániace riadnemu užívaniu, dielo neprevezme a spíše so Zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo po odstránení týchto vád. Ak sú vady odstraňované po lehote na zhotovenie diela v zmysle bodu 3.1 Zmluvy, Zhotoviteľ je v omeškaní s riadnym a včasným plnením predmetu zmluvy až do dňa riadneho odovzdania bez vád.
3. Dielo sa považuje za Zhotoviteľom odovzdané a Objednávateľom prevzaté dňom podpísania preberacieho protokolu Zhotoviteľom a Objednávateľom v deň ukončenia preberacieho konania, pričom dňom podpísania preberacieho protokolu zástupcami oboch Zmluvných strán prechádza zo Zhotoviteľa na Objednávateľa vlastnícke právo k dielu a nebezpečenstvo vzniku škody na diele.

**Článok XIII.**

**Zánik Zmluvy**

1. Zmluvné strany sa dohodli, že Zmluva môže zaniknúť dohodou Zmluvných strán alebo odstúpením od Zmluvy.
2. Dohoda o ukončení Zmluvy musí byť písomná a podpísaná oboma Zmluvnými stranami. V tomto prípade účinnosť Zmluvy končí dňom, na ktorom sa Zmluvné strany dohodli. Súčasťou dohody o ukončení tejto Zmluvy musí byť aj spôsob vzájomného vyrovnania záväzkov a pohľadávok Zmluvných strán.
3. Od zmluvy je možné odstúpiť v prípadoch ustanovených v Obchodnom zákonníku, v Zmluve alebo ak ktorákoľvek zo Zmluvných strán podstatným spôsobom porušuje povinnosti vyplývajúce zo Zmluvy. Odstúpenie od zmluvy je potrebné urobiť písomne a doručiť druhej Zmluvnej strane na adresu sídla uvedenú v záhlaví Zmluvy.
4. Objednávateľ si vyhradzuje právo kedykoľvek úplne alebo čiastočne odstúpiť od tejto Zmluvy v prípade porušenia povinností Zhotoviteľa podstatným spôsobom, čím sa pre účely tohto zmluvného vzťahu považuje najmä, ak:
5. dielo je Zhotoviteľom vykonávané vadne, nekvalitne alebo nezodpovedá požiadavkám stanoveným touto Zmluvou alebo jej prílohami, technickým normám alebo príslušným všeobecne záväzným právnym predpisom;
6. je Zhotoviteľ v omeškaní viac ako 15 dní s plnením predmetu zmluvy podľa dohodnutých termínov;
7. hospodárska situácia Zhotoviteľa robí splnenie zmluvne prevzatých povinností nepravdepodobným;
8. je na Zhotoviteľa podaný návrh na vyhlásenie konkurzu, návrh na povolenie reštrukturalizácie alebo je v likvidácii, alebo sa na jeho majetok vedie exekúcia;
9. neodstráni nedostatky a vady diela v primeranej lehote poskytnutej Objednávateľom;
10. opakovane porušuje ustanovenia tejto Zmluvy alebo neplní riadne a včas svoje povinnosti podľa tejto Zmluvy.

Zmluvné strany berú na vedomie, že odstúpením od Zmluvy ostáva zachovaný nárok na náhradu škody vzniknutej porušením Zmluvy.

1. Zhotoviteľ je v takomto prípade povinný najneskôr do desiatich (10) kalendárnych dní odo dňa účinnosti odstúpenia vypratať miesto zhotovovania diela a protokolárne odovzdať Objednávateľovi všetky veci a doklady prevzaté od neho za účelom zhotovovania diela, ako aj testy, revízie, potvrdenia a doklady týkajúce sa dovtedy vykonaných častí diela. Samotné prevzatie a odovzdanie dovtedy vykonaných častí diela určí Objednávateľ a termín tohto prevzatia vhodným spôsobom oznámi Zhotoviteľovi. Aj po skončení zhotovovania diela podľa tejto Zmluvy sa Zhotoviteľ zaväzuje poskytnúť Objednávateľovi požadovanú súčinnosť tak, aby ďalší priebeh zhotovovania diela nebol žiadnym spôsobom dotknutý alebo znemožnený. V opačnom prípade Zhotoviteľ zodpovedá Objednávateľovi za škodu, ktorá mu tým vznikla.
2. Zánikom Zmluvy nezaniká právo Zmluvných strán na zaplatenie pohľadávok vzniknutých na základe Zmluvy, ako ani právo Objednávateľa na náhradu škody spôsobenú porušením zmluvnej povinnosti Zhotoviteľa riadne a včas zhotoviť a dodať dielo na základe tejto Zmluvy v rozsahu a za podmienok dohodnutých v Zmluve a jej prílohách.
3. Ak Objednávateľ bude v omeškaní, s ohľadom na body 4.9, 4.10 a 4.11 Zmluvy, so zaplatením faktúry podľa tejto Zmluvy o viac ako 30 dní po lehote splatnosti a tento záväzok nesplní ani v dodatočnej lehote poskytnutej Zhotoviteľom v dĺžke najmenej 15 dní, Zhotoviteľ môže odstúpiť od tejto Zmluvy.
4. Zmluvné strany vysporiadajú svoje vzájomné záväzky a pohľadávky podľa stavu ku dňu ukončenia Zmluvy. Zhotoviteľ má nárok na zaplatenie tých častí predmetu Zmluvy, ktoré boli riadne vykonané a odovzdané Objednávateľovi.
5. Odstúpenie od Zmluvy nadobúda účinnosť dňom doručenia písomného oznámenia o odstúpení od Zmluvy druhej Zmluvnej strane.
6. Odstúpením od Zmluvy a/alebo uplatnením nároku na zaplatenie zmluvnej pokuty podľa tejto Zmluvy nie je dotknutý nárok Zmluvných strán na náhradu škody.
7. Odstúpením od Zmluvy zanikajú všetky práva a povinnosti strán zo Zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy o poskytovaní záruky a zodpovednosti za vady za časť predmetu Zmluvy, ktorá bola do odstúpenia zrealizovaná.
8. Zmluvné strany sa dohodli, že účinky doručenia odstúpenia od Zmluvy nastávajú taktiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.
9. Predčasné ukončenie tejto Zmluvy, bez ohľadu na Zmluvnú stranu, ktorá od tejto Zmluvy odstúpila, sa nedotýka zodpovednosti Zhotoviteľa za vady a nedostatky dovtedy vykonanej časti diela a rovnako sa netýkajú plynutia záručných dôb podľa tejto Zmluvy.

**Článok XIV.**

**Záverečné ustanovenia**

1. Táto Zmluva je uzatvorená a nadobúda platnosť dňom jej podpísania oboma Zmluvnými stranami. Táto Zmluva nadobúda účinnosť v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám (Zákon o slobode informácií) a o zmene a doplnení niektorých zákonov v znení neskorších predpisov dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zhotoviteľ berie na vedomie, že táto Zmluva je povinne zverejňovanou zmluvou a súhlasí s jej zverejnením.
2. Zmluvné strany vyhlasujú, že ak sa dôvod neplatnosti Zmluvy vzťahuje len na jej niektorú časť, je neplatnou len táto časť, pokiaľ z povahy alebo z jej obsahu alebo z okolností, za ktorých k neplatnosti došlo, nevyplýva, že túto časť nemožno oddeliť. Zmluvné strany sa zaväzujú bez zbytočného odkladu nahradiť túto časť novou, ktorá sa čo najviac priblíži k účelu neplatnej časti, ktorý Zmluvné strany sledovali v čase uzavretia Zmluvy.
3. Táto Zmluva je vyhotovená v piatich (5) rovnopisoch, pričom dva (2) rovnopisy dostane Zhotoviteľ a tri (3) Objednávateľ.
4. Vzťahy a spory vzniknuté z tejto Zmluvy sa riadia všeobecne záväznými právnymi predpismi Slovenskej republiky. Zmluvné strany sa zaväzujú riešiť prípadné spory, vzniknuté z tejto Zmluvy, vždy najskôr vzájomným rokovaním. V prípade, že nedôjde pri spore ku dohode medzi Zmluvnými stranami, môže ktorákoľvek zo Zmluvných strán požiadať o rozhodnutie príslušný súd.
5. Meniť alebo dopĺňať obsah tejto Zmluvy je možné len formou očíslovaných písomných dodatkov k Zmluve podpísaných oboma Zmluvnými stranami, bod 6.5 Zmluvy týmto nie je dotknutý.
6. Práva a povinnosti Zmluvných strán touto Zmluvou neupravené sa riadia zákonom č. 513/1991 Zb. Obchodný zákonník v platnom znení a ostatnými všeobecne záväznými právnymi predpismi.
7. Zmluvné strany vyhlasujú, že Zmluvu uzatvorili na základe ich slobodnej a vážnej vôle, Zmluva nebola uzavretá v tiesni alebo za nápadne nevýhodných podmienok, Zmluvu si prečítali, jej obsahu porozumeli a na znak súhlasu pripájajú svoje podpisy.
8. Neoddeliteľnú súčasť Zmluvy tvoria:

* Príloha č. 1- Opis predmetu zákazky,
* Príloha č. 2- Návrh na plnenie kritéria,
* Príloha č. 3- Zoznam subdodávateľov.

V Banskej Bystrici, dňa V.........................., dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PhDr. Juraj Moravčík**, generálny riaditeľ

Slovenská agentúra životného

prostredia